Hart van die Huis: Klank aktiwiteite
Hierdie klank aktiwiteite het ons 'n paar jaar gelede gedoen.
Ek het vergeet om 'n foto van die eerste een te neem maar onder is 'n prentjie om vir jul 'n idee te gee.
Wat jy benodig:
'n Bak, plastiek, rekkie, kleefband, 'n paar ryskorrels, 'n pot en 'n houtlepel.
Foto bron: Sound - tune into sound and see the way it works by Steve Parker
Nes in die foto hierbo, plaas die kleef plastiek oor die opening van die bak, hou dit in plek met die kleefband en rek 'n rekkie oor die bokant van die bak. Plaas 'n paar ryskorrels bo op. Neem die pot en hou die naby die bak, slaan met die houtlepel op die pot.
Die houtlepel wat op die pot geslaan word veroorsaak klankgolwe. Die klankgolwe laat die plastiek vibreer en die ryskorrels spring op en af.
Die eksperiment wys vir ons hoe 'n oordrom werk. Klank gaan binne die oordrom wat dan vibreer en so hoor ons die klanke om ons.
Skiet met klank
'n Toilet rolletjie; plastiek, rekkie, stukkie karton, stukkie papier.
Knip die karton rond (net so groot soos die rolletjie se opening). Maak 'n gaatjie in die karton. Met kleefband plak die stukkie karton aan die toilet rolletjie vas. Op die ander punt, trek die plastiek oor die rolletjie vas met die rekkie soos in die foto. Plak 'n stukkie papier op 'n tafel oppervlak vas. Maak seker 'n langer strook staan regop soos in die foto. Hou die rolletjie taamlik naby die papiertjie en skiet die plastiek deel van die rolletjie met jou vinger.
Die klankgolwe kompak en beweeg deur die rolletjie en uit by die gaatjie in die karton. Die golwe slaan teen die papiertjie vas en veroorsaak dat die papiertjie agtertoe buig.
Alternatief: In plaas daarvan om 'n papiertjie te gebruik, kan jul 'n kers gebruik wat aangesteek is. Die klankgolwe sal die kers dood blaas.
'n Dun plastiek pyp, 'n tregter en kleefband.
Maak 'n stetoskoop
Plaas die tregter binne in die pyp se opening en plak dit stewig vas met kleefband. Maak seker dat geen lug ontsnap nie. Ons het dit oorspronklik met die pyp soos in die foto gedoen, maar met 'n volgende keer 'n langer en dunner pypie gebruik wat beter gewerk het.
Wanneer jy die tregter op die kind se bors plaas kan die hartklop duidelik gehoor word, nes 'n dokter na ons harte luister. Die klankgolwe van die hartklop versamel in die tregter en beweeg in die pyp af na die oor.
'n Groot vel karton en kleefband.
Rol die karton soos in die foto en plak dit vas met kleefband sodat dit nie uitrol nie.
Die 'horing' neem al die klank op en voor dit vrygestel word, versterk die klank vorentoe wanneer daardeur gepraat word. Wanneer jy daarin luister gaar al die klank in die oop kant en beweeg vorentoe na jou oor.
Stembande vibreer en vorm klanke wanneer die lug uit jou longe gestoot word.
Labels: aktiwiteit, Wetenskap
So oulik! Kom hierdie uit Konos uit? Ons het klankgolwe uit die luidspreker gebruik om papierballetjies op 'n styfgespande stuk plastiek te laat "dans". Die seuns het dit verskriklik geniet.
2 Jun 2015, 07:38:00
Ja dit was in die tyd toe ons Konos gedoen het. Maar ek het sommer self aktiwiteite gesoek.
2 Jun 2015, 07:43:00
My kunstige lewe